NFL forbyr selskaper, religiøse grupper, regjeringer og ideelle orginsasjoner i å eie et lag. NFL krever at en eier med kontroll over laget holder minst 30 % av andelene og tillater ikke eiergrupper bestående av mer enn 24 personer, eller offentlig næringsdrivende i å kjøpe et lag i NFL; det er kun Green Bay Packers som er unntatt regelen da laget er eid av aksjonærer. 5 % av Houston Texans eies av Harris County i Texas noe som også er tillatt ettersom regelen som forbyr offentlige etater fra å eie lag ikke ble introdusert før i 2007. NFLs grunnlov forbyr også eiere fra å eie andre profesjonelle amerikansk fotballag. Eieren med kontroll over lag i NFL hadde tidligere heller ikke lov til å eie lag i baseball, basketball eller ishockey dersom de lå i samme marked som NFL-laget de eide eller ikke lå i andre NFL-byer. (Stan Kroenke, som eide ishockey- og basketballag i Denver, fikk derimot enstemmig godkjennelse til å kjøpe opp St. Louis Rams i 2010 og beholdt lagene i Denver frem til 2015. Selv da ble disse overført til hans kone Ann.) Fotball hra siden 1982 vært unntaket for disse reglene etter at ligaen tapte et søksmål av det originale NASL som kom fra Lamar Hunt (eier av Kansas City Chiefs) og Elizabeth Robbie, konen til Miami Dolphins-eier Joe Robbie i lag i ligaen; dette har resultert i at eiere i NFL også har eid MLS-lag i andre NFL-markeder. I oktober 2018 stemte eierne for å lette på reglene mot eierskap i andre idretter, og NFL-eiere fikk dermed muligheten til å eie lag i NFL-markeder som ikke tilhørte deres egne NFL-lag. Ligaen har også et uformelt krav om at potensielle eier skal ha en positiv kontantstrøm samt god likviditet; dersom en persons formue i stor grad er investert i eiendom kan dette for eksempel føre til et avslag.